stanford-oval/wikipedia huggingface dataset:
ננדיים
מיון

סדרה ננדאים (Rheiformes)
משפחה Opisthodactylidae
סוג Diogenornis? - נכחד
סוג Opisthodactylus?
משפחה ננדיים (Rheidae)
סוג Heterorhea - נכחד
סוג Hinasuri - נכחד
סוג ריאה (Rhea )
מין ננדו מצוי (Rhea americana)
מין ננדו הפונה (Rhea pennata)
מין Rhea fossilis - נכחד
מין Rhea mesopotamica - נכחד
מין Rhea pampeana - נכחד
מין Rhea subpampeana - נכחד
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| --- | --- |
בקרת זהויות :  NLI: 987007551589005171  LNB: 000324700 
ערך זה הוא קצרמרבנושא עופות. אתם מוזמנים לתרום לוויקיפדיה ו.
נתחן

| נתחן |
| --- | --- |
 נתחן היהלום
מיון מדעי
ממלכה:: בעלי חיים
מערכה:: מיתרניים
קבוצה:: דגי גרם
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-בתרן
משפחה:: בתרניים
סוג:: נתחן
שם מדעי
 Zebrasoma ‏סווינסון, 1839

נתחן (שם מדעי: Zebrasoma) הוא סוג של דג ממשפחת הבתרניים. הסוג מאופיין בגוף בצורה דמוית דיסק, ובזנב רחב וסנפירי גב ובטן רחבים. הסוג קיבל את שמו בעברית מלהב חד שנמצא בבסיסו של סנפיר הגב שלהם, ומאפשר להם הגנה עצמית באמצעות חיתוך תוקפיהם.
מינים

הסוג מכיל 7 מינים, מתוכם 2 חיים בישראל:
נתחן מפרשי (Zebrasoma desjardinii) - חי בישראל במפרץ אילת.
נתחן צהוב (Zebrasoma flavescens)
נתחן היהלום (Zebrasoma gemmatum)
נתחן שחור (Zebrasoma rostratum)
נתחן חום (Zebrasoma scopas)
נתחן מפוספס (Zebrasoma veliferum)
נתחן סגול (Zebrasoma xanthurum) - חי בישראל במפרץ אילת.
נמל התעופה פוזנן-לוויצה

נמל התעופה פוזנן-לָוִויצָה ע"ש הנריק וייניאבסקי (בפולנית: Poznań–Ławica Henryk Wieniawski Airport) הוא אחד מנמלי התעופה הוותיקים ביותר בפולין, נבנה בשנת 1913 וממוקם במרחק של 5 ק"מ מהעיר פוזנן.
הנמל שופץ בשנת 2012, נותן מענה לכ־3.5 מיליון נוסעים בשנה וקולט טיסות בינלאומיות, מקומיות וטיסות מטען.
היסטוריה

נמל התעופה נפתח ב-26 באוגוסט 1913 ושימש כשדה תעופה צבאי. גודלו היה כ-300 דונמים ובהם 30 האנגרים וצריפים של יחידה צבאית להכשרת טייסים.
ב-10 באוגוסט 1996 נערך תרגיל נאט"ו ומטוסים צבאיים רבים נחתו בשדה התעופה.
ב-23 בספטמבר 1997 נחנך טרמינל חדש שהגדיל את שטח נמל התעופה ל-2,400 מ"ר ויתן מענה ל-900 אלף נוסעים בשנה.
ב-12 בדצמבר 1997 נחנך חניון חדש שישמש לחניה של 200 כלי רכב.
ב-23 בדצמבר 2009 פונה הבסיס הצבאי מנמל התעופה כ-18.35 דונם.
ב-5 ביולי 2012 הושלמו בניית הטרמינל T3, הרחבת מסוף הנוסעים ובניית מתקן למיון כבודה.
ב-1 באוקטובר 2013 הפתיחה הרשמית של טרמינל T3, על ידי נשיא פולין ברוניסלב קומורובסקי. שטחו הכולל של הטרמינל הוא 23,000 מ"ר שייתן מענה ל-3 מיליון נוסעים בשנה.
ב-15 בדצמבר 2014 נחנך מגדל הפיקוח החדש, המתנשא לגובה של 34 מטרים, ומיקומו נועד להבטיח ראות מקסימלית.
החל מ-29 באוקטובר 2017 מפעילה חברת ריינאייר טיסות חסך אל נמל התעופה בן-גוריון.
סטטיסטיקות

| שנה | מספר נוסעים |  נוסעים (% שינוי) |
| --- | --- | --- |
| 2001 | 227,914 | - |
| 2002 | 227,498 |  |
| 2003 | 263,551 |  |
| 2004 | 351,063 |  |
| 2005 | 399,255 |  |
| 2006 | 637,021 |  |
| 2007 | 863,018 |  |
| 2008 | 1,274,679 |  |
| 2009 | 1,271,757 |  |
| 2010 | 1,419,121 |  |
| 2011 | 1,463,443 |  |
| 2012 | 1,594,929 |  |
| 2013 | 1,355,056 |  |
| 2014 | 1,445,350 |  |
| 2015 | 1,500,918 |  |
| 2016 | 1,710,216 |  |
| 2017 | 1,852,655 |  |
| 2018 | 2,476,304 |  |
ראו גם

נמל התעופה הבינלאומי קטוביץ
נמל התעופה פרדריק שופן
נמל התעופה גדנסק לך ואלנסה
הערות שוליים

↑  לוויצה (אנ') היא רובע בפוזנן רבתי.
↑  Wojskowe tereny wokół lotniska przejął samorząd, epoznan.pl (בפולנית)
↑  Terminal pasażerski - Port Lotniczy Poznań-Ławica, www.airport-poznan.com.pl
↑  UBM (UK) Ltd. 2019, Ryanair W17 new routes as of 05MAR17, Routesonline (באנגלית)
| --- | --- |
בקרת זהויות :  PLWABN: 9810697776505606  VIAF: 300635248   WorldCat (עם VIAF): 300635248 
אולם הנוסעים
מטוס של חברת Wizz בעת הורדת נוסעים
אולם איסוף הכבודה
נתחן סגול

| נתחן סגול |
| --- | --- |
 נתחן סגול
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
קבוצה:: דגי גרם
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-בתרן
משפחה:: בתרניים
סוג:: נתחן
מין:: נתחן סגול
שם מדעי
 Zebrasoma xanthurum ‏בליית, 1852

נתחן סגול (שם מדעי: Zebrasoma xanthurum) הוא מין של נתחן. הנתחן הסגול חי בשוניות אלמוגים, ובעבר נחשב אנדמי לים האדום, אך מאז נמצא גם במפרץ הפרסי ובעוד אזורים סביב חצי האי ערב. הנתחן הסגול חי גם בישראל במפרץ אילת.
הנתחן הסגול חי בשוניות אלמוגים בעומקים של עד 20 מטר, והוא ניזון מאצות בשונית. את האצות הוא מלקט מהקרקע ובין אלמוגים עם פה שמותאם לגריפתן וניתוקן מהסלע. נתחנים בוגרים חיים בקבוצות, בעוד נתחנים צעירים חיים בדרך כלל כיחידים בקרבת מערות ונקיקים בהם הם יכולים להתחבא.
נתחנים חיים מאוד קרוב לחוף, ולרוב נשארים בקרבת שולחן השונית או בלגונה הרדודה. הם לא נוטים להתרחק הרבה מעבר לקיר השונית. נתחנים צעירים נראים באותה דוגמת צבעים כמו הנתחנים הבוגרים, אך גופם וזנבם מעוגלים יותר.
הנתחן מגיע לגודל של עד 25 סנטימטר, והוא מתאפיין בגוף כחול-סגול בצורת דיסק, עם סנפיר גב וסנפיר בטן רחבים, וסנפיר זנב צהוב. הקצוות של סנפירי הצד שלהם נוטה להיות צהבהב. לנתחן הסגול יש על גבו, כמו לכל הנתחנים, להבים חדים בבסיס סנפיר הגב, בהם הוא משתמש להגנה עצמית, ומכאן שמו.
הערות שוליים

↑  נתחן סגול באתר הרשימה האדומה של IUCN
נתחן סגול מלקט אצות
ננו-טוקסיקולוגיה

ננו-טוקסיקולוגיה הוא ענף בטוקסיקולוגיה העוסק בחקר הרעילות של ננו-חומרים (ננו-חלקיקים). עם התפתחות הננוטכנולוגיה נתגלו ופותחו חומרי ננו רבים, תוך כך נוצר הצורך להבין את פוטנציאל הנזק הסביבתי של חומרים אלו. יישום ננו-חומרים במחקר ובתעשייה מחייב הבנה עמוקה של השפעת חומרים אלו על בריאות בני האדם ועל סביבת החיים. הידע הנצבר בתחום זה מאפשר לקבוע כללי בטיחות ביישום ושימוש בננו-חומרים.
רקע

ננו-טוקסיקולוגיה הובילה למהפכה בתחום רעילות חומרים. ניתן לחלק את הננו-חלקיקים למס' קבוצות: צינוריות פחמן (carbon nanotubes), נגזרות של חלקיקי בערה כמו פיח (דיזל), חלקיקים הנוצרים מהתפרצויות געשיות ועוד. ננו-חלקיקים הם חומרים פעילים מאוד ומסוגלים להגיב עם סביבתם גם כאשר מיוצרים מחומרים אינרטיים (חומר שאינו מגיב עם סביבתו) כמו זהב.
רעילות ננו-חלקיקים, שקוטרם קטן מ-100 ננומטר, היא גבוהה יותר מחלקיקים גדולים יותר. מאחר שלננו-חלקיקים שטח פנים גדול יחסית לנפחם, כמות קטנה של חלקיק ננומטרי הנספגת בגוף באה במגע עם מספר מולקולות גדול יותר בסביבתה, בהשוואה לחלקיקים גדולים יותר בעלי אותה מסה. עקב כך חומרים אלו יכולים להוביל להגברת התגובה הדלקתית, למשל ברקמת הריאות. במחקרים שנעשו בעבר נמצא כי חלקיקי דיזל פגעו במערכת הלב במודל של עכברים.
ננו-חלקיקים יכולים להעתיק את מיקומם ממקום המצאם לאתרים מרוחקים, כמו למשל הדם והמח. בשל עובדה זאת חל שינוי באופן ההתייחסות להשפעתם של ננו-חלקיקים על רקמות הגוף. לכן, יש צורך לבחון את השפעתם באזורים נוספים בגוף כגון מח, דם, כבד, עור ומעי בנוסף לריאות.
אופן פיזור הננו-חומרים בגוף

גודלם המזערי של הננו-חלקיקים מאפשר להם לחדור בקלות רבה יותר לתוך גוף האדם מאשר חלקיקים גדולים יותר. אולם, השאלה העיקרית העומדת בעינה היא כיצד מתנהגים חלקיקים אלו בתוך הגוף? התנהגות החלקיקים תלויה בגודל, בצורה ובשטח הפנים. בשל גודלם המזערי שטח המגע עם הרקמה הסובבת גדל ובעקבות זאת גדלה פעילותם. כמות רבה של חלקיקים יכולה להוביל לעומס על התאים הבולעניים בגוף (מאקרופאגים), המעכלים והורסים גופים זרים. כתוצאה מכך נגרמת תגובת דחק המובילה להתפתחות דלקתית ולהחלשת מערכת החיסון כנגד גורמי מחלה אחרים.
ננו-חלקיקים אשר אינם מתפרקים או שקצב התפרקותם איטי, יכולים להצטבר באיברי הגוף. בנוסף הם בעלי פוטנציאל להפרעה לתהליכים ביולוגים בתוך הגוף. שטח הפנים הגדול של הננו-חלקיקים, בחשיפתם לרקמות ונוזלי הגוף, גורם לספיחה מיידית של מקרומולקולות בהם הם נתקלים ובכך משפיעים על מנגנוני ויסות של אנזימים וחלבונים אחרים.
ננו-חלקיקים מסוגלים לחצות ממברנות ביולוגיות, רקמות ואיברים בעוד שחלקיקים גדולים יותר אינם מסוגלים. ננו-חלקיקים יכולים לחדור לזרם הדם על ידי שאיפה או בליעה, לחדור את מחסום הדם-מח (BBB-blood brain barrier) ולהצטבר ברקמותיו. ישנם מספר ננו חומרים היכולים לחדור דרך העור. עור פגוע אינו מחסום יעיל לננו-חלקיקים לכן אקנה, אקזמה, פצעי גילוח או כוויות שמש קשות עלולים להאיץ את ספיגת הננו-חלקיקים דרך העור. ננו-חלקיקים בזרם הדם יכולים להגיע לכל חלקי הגוף כולל המח, הלב, הכבד, הכליות, הטחול, מח העצם, ומערכת העצבים. בניסויים ברקמות אנושיות ותרביות תאים הראו כי ננו-חלקיקים הם רעילים כתוצאה מהגברת התגובה החימצונית (צורות מחוזרות של חמצן היכולות לגרום נזק לתאים), ייצור ציטוקינים דלקתיים ומוות של תאים. בניגוד לחלקיקים גדולים יותר, ננו-חלקיקים יכולים לחדור למיטוכונדריה ולגרעין התא. מחקרים הציגו את הפוטנציאל לגרימת מוטציות לדנ"א על ידי ננו-חלקיקים ולגרימת נזק למבנה המיטוכונדריה היכולים לגרום למוות התא.
השפעה אימונולוגית של ננו-חומרים

תשומת לב מועטה הופנתה כלפי הפוטנציאל האימונוגני של הננו חלקיק. חלקיקי הננו יכולים להפעיל את מערכת החיסון ולגרום לתגובה דלקתית, אלרגיה, או אפילו להשפיע על תאי מערכת החיסון בצורה מזיקה או מועילה (דיכוי מערכת החיסון במחלות אוטואימוניות ושיפור התגובה החיסונית בחיסונים). עדיין נדרשים מחקרים נוספים בתחום.
מחקרים ננו-טוקסיקולוגים

בהיעדר תקנים קונבנציונליים לננו-חלקיקים, ישנם הרבה מוצרים רבים העלולים להיות מסוכנים לבני אדם. מחקר מדעי שפורסם מראה כי ננו-חומרים הם בעלי פוטנציאל להיות רעילים לבני אדם או לסביבה. בדיקות שנערכו בשנת 2004 על ידי דוקטור אווה אוברדורסטר, חוקרת רעילות סביבתית, בשיתוף עם אוניברסיטת Southern Methodist בטקסס, נמצא כי דגים אשר נחשפו לפולרנים למשך 48 שעות במינון נמוך של 0.5 חלקים למיליון סבלו מנזק מוחי נרחב. בנוסף הדגים הציגו שינוי בסמנים גנטיים (גן או מקטע דנ"א שמיקומו ידוע בכרומוזום וניתן לעקוב אחר הורשתו) בכבד, דבר המעיד על פגיעה פיזיולוגית כללית. מחקר שנערך במקביל הראה כי שימוש בפולרנים גרם להרג פרעושי מים אשר מהווים חוליה חשובה בשרשרת המזון הימית.
גודלם הזעיר של ננו-חלקיקים מאפשר להם לחדור בקלות גדולה יותר לתוך רקמות חיות, יותר מאשר רעלנים הידועים כיום משום שהממברנות הביולוגיות אינן סלקטיביות להן. ננו-חלקיקים יכולים לחדור לגוף על ידי שאיפה, בליעה, ספיגה דרך העור והזרקה. בנוסף, חלקיקים אלה עלולים בכוונה או בטעות להשתחרר מחומרים המושתלים ברקמה חיה.
הדאגה לבטיחות האדם מפני ננו-חלקיקים גוברת ככל שהשימוש בטכנולוגיה זאת עולה ברחבי העולם. בשל חששות אלה נערך מחקר במכון קרולינסקה השוודי, בו הוכנסו לתאי אפיתל של ריאת אדם מגוון של ננו-חלקיקים. תוצאות המחקר אשר פורסמו בשנת 2008 הראו כי חלקיקי תחמוצת ברזל גרמו נזק קטן לדנ"א לעומת חלקיקי תחמוצת האבץ אשר הראו השפעה חמורה יותר. חלקיקי ננו העשויים מטיטניום די אוקסיד גרמו נזק לדנ"א בעוד שצינורות פחמן גרמו נזק ברמות נמוכות יותר. החומר שזוהה על ידי החוקרים כרעלן המסוכן ביותר מבחינה בריאותית היא תחמוצת הנחושת.
אתגרים בחקר הננו-טוקסיקולוגיה

גודל חלקיק הוא פקטור חשוב בקביעת הפוטנציאל של חומר להיות רעיל. מצד שני זהו אינו הפקטור היחידי שחשוב. תכונות נוספות של ננו-חלקיקים אשר משפיעות על רמת רעילות החומר כוללות את ההרכב הכימי, צורת החלקיק, מבנה השטח, מטען השטח, נטיית החומר ליצור משקעים דבר המקשה לתהליך פינויו מן הגוף, מסיסות, נוכחות והעדר של קבוצות פונקציונליות של כימיקלים נוספים הנכללים בהרכב החלקיק. בשל המגוון הרחב של תכונות החומר המשפיעות על רמת רעילותו, קשה להכליל את שלל חומרים אלה תחת קטגוריה אחת של סיכון בריאותי מפני חשיפה לננו-חלקיקים. כל ננו-חלקיק חדש המיוצר לצורך מטרה מסוימת חייב להיבדק באופן פרטני לצורך קביעת רמת רעילותו.
על מנת לבחון את הסיכון בשימוש בננו-חלקיק חדש, יש צורך בתקנון כללי אשר ישמש מעבדות החוקרות את פעילותם של ננו-חלקיקים. התקנון יכלול את התכונות שיש לבדוק לגבי כל ננו-חלקיק חדש המיוצר ובכך לקבוע את רמת רעילותו. מחקר שנערך באוניברסיטת ויגו בספרד הראה שהחדרת ננו-חלקיקים צריכה להיבדק במגוון שורות תאים. תאים שונים מרקמות שונות עלולים להגיב אחרת לרמת רעילות ויצירת משקעים של אותו ננו-חלקיק. הנוזל הביולוגי כמו ציטופלסמת התא יכול להשפיע על נטיית הננו-חלקיק ליצור משקעים כתלות בסוג והרכב התא.
ראו גם

ננוטכנולוגיה
ביוננוטכנולוגיה
טוקסיקולוגיה
ננו-חומרים
ננו-רפואה
סייבורג סופרמן

| --- | --- |

סייבורג סופרמן, כפי שנראה על עטיפת החוברת Green Lantern Vol.4 #12 מיולי 2006, אמנות מאת סימון ביאנצ'י.
 סוג:  נבל-על
 הוצאה לאור:  DC קומיקס
 הופעה ראשונה:  כהאנק הנשו: Adventures of Superman #465 (אפריל 1990) כסייבורג סופרמן: Adventures of Superman #500 (יוני 1993)
 יוצרים:  דן ג'ורגנס
 גילום הדמות:  דייוויד היירווד 
 מידע
 שם אמיתי:  האנק הנשו
 כינויים:  הגרנדמסטר של ציידי האדם, חיילו של אנטי-מוניטור, אלפא פריים של האלפא לנטרן
 סטטוס:  פעיל
 מקצוע:  טייס חלל, פושע, רוצח המונים
 כוחות:  טכנופתיה, כוחות קריפטוניים בדומה לסופרמן, טבעות הכוח הצהובות של קווארד
 חבר בקבוצה:  חיל אלפא לנטרן
 חבר לשעבר בקבוצה:  חיל סינסטרו ציידי האדם אפוקוליפס נאס"א
 אזרחות:  ארצות הברית 
 דמויות קשורות
 משפחה:  טרי הנשו (אישה, מתה)
 אויבים:  סופרמן, חיל הפקחים הירוקים 
 
סייבורג סופרמן (באנגלית: Cyborg Superman) הוא דמות בדיונית של נבל-על סייבורג המופיעה בחוברות הקומיקס סופרמן וגרין לנטרן ביקום DC קומיקס. הדמות הופיעה לראשונה בחוברת Adventures of Superman #465 מאפריל 1990, והיא נוצרה על ידי האמן דן ג'ורגנס. סייבורג סופרמן הוצג בקשת הסיפור "שלטונם של הסופרמנים" לאחר "מותו של סופרמן" משנת 1992.
סייבורג סופרמן הוא האלטר אגו של האנק הנשו, אסטרונאוט הנשלח מטעם נאס"א כחלק מניסוי קרינה רדיואקטיבית, שגורמת לחלליתו להתרסק. כתוצאה מחשיפתו לקרינה, גופו של הנשו מתחיל להירקב והוא נאלץ לעבור השתלה של תודעתו לתוך גוף קיברנטי. סייבורג סופרמן היה חלק מחיל סינסטרו, אויביהם של חיל הפקחים הירוקים ולאחר מכן היה לאלפא פריים של חיל אלפא לנטרן.
דמותו של סייבורג סופרמן מדורגת במקום ה-33 ברשימת מאה נבלי-העל הגדולים של כל הזמנים, לפי אתר IGN.
הערות שוליים

↑  Top 100 Comic Book Villains: #33 - Cyborg Superman
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
סיטי פילד

| --- | --- |


 על שם:  סיטיגרופ 
 מיקום:  ארצות הברית שדרת רוזוולט בפלאשינג, ניו יורק, ארצות הברית
 קואורדינטות:  40°45′25″N 73°50′45″W﻿ / ﻿40.756986°N 73.845783°W﻿ / 40.756986; -73.845783
 תקופת הפעילות:  29 במרץ 2009 – הווה (15 שנים)
 עלות הבנייה:  900 מיליון דולר
 בעלים:  ניו יורק מטס
 מפעיל:  ניו יורק מטס
 משטח:  דשא
 אדריכל:  פופולוס 
 קבוצות:  ניו יורק מטס
 מושבים:  41,922
 אתר האצטדיון
 he
 
סיטי פילד (באנגלית: Citi Field) הוא אצטדיון בייסבול בפארק פלאשינג מדוז בקווינס, ניו יורק המשמש את קבוצת ניו יורק מטס מליגת ה-MLB. בניית האצטדיון הושלמה בשנת 2009, ובכך החליף את אצטדיון שיי שנפתח בשנת 1964 ושימש את הקבוצה 55 שנה. השם סיטי הוא קיצור של סיטיגרופ, חברה אמריקאית לשירותים פיננסיים, שמשלמת 20 מיליון דולר לשנה עבור שם האצטדיון.
בשכנות לאצטדיון ממוקם מרכז הטניס הלאומי בילי ג'ין קינג.
המשחק הראשון ששוחק באצטדיון הוא משחק בייסבול מכללות שנערך ב-29 במרץ 2009. כעבור כמה ימים, ב-3 באפריל חנכה קבוצת הבית את האצטדיון במשחק ראווה למטרות צדקה נגד קבוצת בוסטון רד סוקס. ב-13 באפריל באותה שנה שיחקה הקבוצה באצטדיון את משחקה הראשון לעונה זו נגד סן דייגו פאדרס.
בשנת 2013 אירח האצטדיון את משחק האולסטאר של ה-MLB, במהלכו נשבר שיא התכולה באצטדיון עם מעל ל-45 אלף איש. בשנת 2015, בעקבות העפלתה של המטס לוורלד סיריס, שוחקו חלק ממשחקי הסדרה באצטדיון.
משחקי כדורגל ששוחקו באצטדיון

| תאריך | קבוצה א' | תוצאה | קבוצה ב' | מסגרת | מספר צופים |
| --- | --- | --- | --- | --- | --- |
| 7 ביוני 2011 | אקוודור אקוודור | 1–1 | יוון יוון | משחק ידידות | 39,656 |
| 26 ביולי 2011 | איטליה יובנטוס | 1–0 | מקסיקו קלוב אמריקה | וורלד פוטבול צ'לנג' | 20,859 |
| 15 באוגוסט 2012 | אקוודור אקוודור | 3–0 | צ'ילה צ'ילה | משחק ידידות | 31,901 |
| 2 ביוני 2013 | ישראל ישראל | 2–0 | הונדורס הונדורס | משחק ידידות | 26,170 |
| 22 באוקטובר 2017 | ארצות הברית ניו יורק סיטי | 2–2 | ארצות הברית קולומבוס קרו | ליגת ה-MLS | 20,113 |
| 23 באוקטובר 2019 | קנדה טורונטו | 2–1 | ארצות הברית ניו יורק סיטי | ליגת ה-MLS | 19,829 |
הערות שוליים

↑  Belson, Ken; Sandomir, Richard (3 באפריל 2012). "Mets Hope New Design at Citi Field Brings Back the Long Ball". The New York Times. נבדק ב-2012-04-04. {{cite news}}:  (עזרה)
| --- | --- |
בקרת זהויות :  MusicBrainz: 2ab82b98-4731-490e-8e06-3a700aac9ae3 
ערך זה הוא קצרמרבנושא אצטדיונים ומתקני ספורט ובנושא ארצות הברית. אתם מוזמנים לתרום לוויקיפדיה ו.
סיקיליה (תימה)

| --- | --- |

 
 האימפריה הביזנטית בשנת 717
 היסטוריה
 ישות קודמת:   פרובינקיה סיקיליה
 ישות יורשת:  אמירות סיציליה    התימה הקלבראית
 
סיקיליה (ביוונית: θέμα Σικελίας) הייתה פרובינציה ביזנטית (תימה) שהתקיימה מסוף המאה ה-7 עד המאה ה-10, וכללה את האיים סיציליה ומלטה ואת אזור קלבריה בחצי האי האפניני. לאחר הכיבוש המוסלמי של סיציליה, משנת 902 התימה הוגבלה לקלבריה, אך שמרה על שמה המקורי עד אמצע המאה ה-10.
היסטוריה

מכיבושה מחדש של סיציליה מידי האוסטרוגותים על ידי בליסאריוס בשנים 535–536, סיציליה הייתה פרובינציה נבדלת תחת פראיטור, בעוד הצבא הופקד בידי דוקס. סטרטגוס (מושל צבאי) הוצב על האי לפי מקורות ערבים בין השנים 687 ל-695, ובאותה תקופה כנראה הפך האי לתימה.
התימה התבססה בסירקיוז, באופן מסורתי העיר הראשית של סיציליה. היא כללה לא רק את האי, שהיה מחולק למחוזות שנקראו טורמה, אלא גם את דוכסות קלבריה (ביוונית: δουκᾶτον Καλαυρίας), שהשתרעה בערך עד לנהר קראטי. הסטרטגוסים של סיציליה הפעילו סמכות מסוימת - המשתנה בהתאם לפלג הפוליטי המקומי הרווח - על הדוכסויות האוטונומיות של נאפולי, גאטה ואמלפי.
הכיבוש המוסלמי של האי החל בשנת 826. לאחר נפילת סירקוזה בשנת 878 וכיבוש טאורמינה בשנת 902, עברו הסטרטגוסים לרגיון, בירת קלבריה. במהלך המחצית הראשונה של המאה ה-10, הביזנטים פתחו במספר משלחות כושלות כדי להחזיר את האי וקיימו כמה מעוזים מבודדים ליד מסינה עד לשנת 965, אז נפלה רומטה, המוצב הביזנטי האחרון. התפקיד של "הסטרטגוס של סיציליה" נשמר אפוא בתור התואר הרשמי עד אמצע המאה ה-10, כאשר "הסטרטגוס של קלבריה" מתחיל להופיע ברשימות.
ננדוס

| --- | --- |


 נתונים כלליים
 תקופת הפעילות:  1987–הווה (כ־37 שנים) 
 מיקום המטה:  יוהנסבורג 
 ענפי תעשייה:  מזון מהיר 
  
 www.nandos.com
 
סניף ננדוס בשיקגו
ננדוס (באנגלית: Nando's) היא רשת מסעדות דרום אפריקאית המתמחה במאכלים פורטוגזים, בעיקר בעופות צלויים בתיבול חריף. הלוגו של הרשת הוא סמל פורטוגזי מפורסם, תרנגול ברצלוס (אנ').
היסטוריה

הרשת נוסדה בשנת 1987 ברוזטנוויל, פרבר של העיר יוהנסבורג, על ידי פרננדו דוארטה יליד מוזמביק ורוברט ברוזין יליד דרום אפריקה. הרעיון למסעדה עלה לאחר שביקרו במסעדה פורטוגזית-אפריקאית בשם Chickenland, וניסו עוף עם רוטב "פרי פרי" (רוטב שפותח לראשונה במוזמביק הסמוכה ושוכלל בדרום אפריקה לפני שיוצא לשטחים פורטוגזיים אחרים ולפורטוגל עצמה) והחליטו לקנות את המסעדה. הם שינו את שם המסעדה לננדוס על שם בנו הראשון של פרננדו. בשנת 1989 היו למסעדה שלושה סניפים ביוהנסבורג ואחד בפורטוגל. גדי ונצ'רס אינטרנשיונל רכשה את הרשת בשנת 1992.
בשנת 1993 רכש את השליטה ברשת איש העסקים דיק אנטהובן. בנו רובי היה אחראי על הרחבת הרשת לבריטניה ובהמשך לשאר העולם. בשנת 2000 כבר הפעילה הרשת 300 סניפים ב-15 מדינות, כולל ישראל.
בשנת 2003, החלה הרשת לשווק את הרטבים שלה בארצות הברית, אך רק בשנת 2008 החלה להקים סניפים של המסעדות במדינה.
בשנת 2012 פתחה את הסניף ה-1,000 שלה.
נכון לשנת 2020 הרשת מפעילה כ-1,000 סניפים, מתוכם כ-400 נמצאים בממלכה המאוחדת.
פעילות בישראל

הרשת החלה לפעול בישראל בשנת 1993 בשם "ננדוס צ'יקנלנד". "ננדוס" הישראלית הייתה בבעלות שווה של האחים דניאל וקני ברוזין (קרובי משפחה של המייסד רוברט ברוזין) ושל הרשת העולמית. עד שנת 1998 פתחה הרשת 5 סניפים ואחר כך החלה לפתוח סניפים נוספים באמצעות זכיינים. בשנת 2003 היו לרשת 15 סניפים בישראל. הרשת גם שיווקה את העופות ואת הרטבים שלה ברשת קו-אופ צפון.
באוגוסט 2004 חתמה על הסכם חסות עם קבוצת הכדורגל בני סכנין בסך 500 אלף שקל, לעונת המשחקים 2004–2005.
בסוף 2005 רכש את הרשת איש העסקים יובל דורון, באמצעות חברת האחזקות שהקים, "אדי גלובל", שהחזיקה גם ברשתות "פיצה מטר" ו"מקסיקנה". קני ברוזין נשאר בתפקיד המנכ"ל ועזב ביוני 2006.
בדצמבר 2007, בית המשפט המחוזי בתל אביב הוציא צו מניעה זמני האוסר על הזכיינית "אדי גלובל" לעשות שימוש במותג, לבקשת הרשת העולמית. ננדוס טענה כי הזכיינית בישראל אינה עומדות בדרישות ובסטנדרטים של הרשת מבחינת תנאי ההיגיינה במסעדות, ואינה משלמת תמלוגים בגין השימוש בסימן מסחר, בידע ובקניין הרוחני שלה. זמן קצר לאחר מכן, הרשת בישראל נסגרה.
הערות שוליים

↑  אביבה רוזן, ‏תתפלאו, לעופות צלויים יש נשמה, באתר גלובס, 6 במרץ 2000
↑  אדוורטייזינג אייג', ‏קודם שיתרגלו לתיבול, באתר גלובס, 20 באוגוסט 2003
↑  ורד שרון-ריבלין, ‏תקציב רשת המסעדות ננדוס - ליהושע ושות', באתר גלובס, 5 באוקטובר 1997
↑  סניפים נוספים לננדוס, באתר גלובס, 1 באוקטובר 1998
↑  ורד שרון-ריבלין, ‏אל תגידו עוף, באתר גלובס, 30 ביולי 2000
↑  סיון קלינגבייל, ננדוס תכפיל מספר המסעדות ל-30 בתוך שנתיים, באתר הארץ, 21 באוקטובר 2003
↑  זהבה דברת, ‏ננדוס בקו-אופ צפון, באתר גלובס, 17 במרץ 1999
↑  מעיין כהן, ‏ננדוס תיתן חסות לקבוצת הכדורגל של בני סכנין, באתר גלובס, 12 באוגוסט 2004
↑  ורד שרון-ריבלין, ‏הרשתות פיצה מטר, ננדוס ומקסיקנה אוחדו לקבוצת מותגי מזון מהיר אחת, באתר גלובס, 12 בדצמבר 2005
↑  שירות גלובס, ‏קני ברוזין, מנכ"ל חברת אדי גלובל, התפטר מתפקידו, באתר גלובס, 15 ביוני 2006
↑  יצחק דנון, ‏צו זמני אוסר על זכייני ננדוס לשעבר לעשות שימוש במותג, באתר גלובס, 12 בדצמבר 2007
↑  יצחק דנון והדס מגן, ‏בקשה להכריז על בעלי פיצה מטר לשעבר כפושט רגל, באתר גלובס, 4 במאי 2008
סייבו קויטה

סייבו קויטה (בצרפתית: Seybou Koita; נולד ב-15 באפריל 1994) הוא כדורגלן ניז'רי המשחק בעמדת החלוץ בעומאן קלאב.
קריירה

קויטה נולד בניאמיי בירת ניז'ר ובגיל 5 היגר עם משפחתו לצרפת והתגוררו בניי-סיר-סן. בגיל 19 הצטרף לקבוצת הכדורגל אורליאן. ב-16 באוגוסט 2013 ערך את הופעת הבכורה שלו בקבוצה הבוגרת במשחק הליגה נגד אמיין. בעונתו הראשונה, מיעט לשחק עקב פציעה.
ב-11 בדצמבר 2015 קויטה חתם בהפועל אשקלון מהליגה הלאומית. ב-22 בינואר 2016 הבקיע את שער הבכורה שלו בקריירה בניצחון 1-3 נגד מכבי אחי נצרת.
בקיץ 2016 הצטרף לקבוצת המילואים של אמיין עד לסיום העונה. בסיום העונה, האריך את חוזהו לשנתיים.
ב-13 בינואר 2019 קויטה חתם במ.ס. אשדוד מליגת העל.
בספטמבר 2019 הצטרף לכוכב האדום.
ביולי 2021 חתם באנדרז'יו.
ב-5 בפברואר 2023 עזב את צרפת וחתם בעומאן קלאב מליגת העל העומאנית.
ב-23 במרץ 2019 קויטה ערך את הופעת הבכורה שלו בנבחרת ניז'ר בתיקו 1-1 נגד מצרים.
הערות שוליים

↑  גייל מיכאלי, החלוץ קיוטה סיבו חתם באשקלון, באתר דאבל פס, 11 בדצמבר 2015
↑  עמית קרקו, ‏סייבו קויטה חתם באשדוד, אחד הזרים ישוחרר, באתר ONE‏, 13 בינואר 2019
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סייבו קויטה".
סיטי פופ

| --- | --- |
 מקורות סגנוניים:  פופ • פאנק • רית'ם אנד בלוז • דיסקו • רוק קל • בוגי (אנ') • נשמה • לטינית
 מקורות תרבותיים:  סוף שנות ה-70 של המאה ה-20, יפן
 מוצא:  יפן יפן
 כלים:  סינתיסייזר, סקסופון, גיטרה חשמלית, גיטרה בס
 פופולריות מיינסטרים:  שיא הפופולריות הייתה במיוחד בשנות ה-80 של המאה ה-20
 נגזרות:  וייפורווייב • ג'יי-פופ
 
סיטי פופ (ביפנית: シティ・ポップ) היא סוגה מוזיקלית יפנית שצמחה במהלך סוף שנות ה-70 של המאה ה-20 והייתה בשיא הפופולריות שלה במהלך שנות ה-80 של המאה ה-20.
סיטי פופ הוא ז'אנר מוזיקה יפני שצמח בסוף שנות ה-70 וצבר פופולריות לאורך שנות ה-80, כאשר רבים מהשירים בסוגה היו בצמרת מצעדי הפזמונים ביפן באותה העת. הסוגה מאופיינת במנגינות קליטות ובמיזוג של סגנונות מוזיקליים שונים כמו מוזיקת ג'אז, מוזיקת פאנק ומוזיקת בוגי והיה בעל צליל ייחודי ששיקף את האווירה האורבנית והתרבות העכשווית בערי יפן בתקופה בה המדינה הייתה בשיא הפריחה הכלכלית שלה.
כלי הנגינה הבולטים בשירי סיטי פופ הם לרוב סינתיסייזרים, סקסופונים וגיטרות. השירים עוסקים לרוב באהבה, רומנטיקה, בחיי העיר ובחתירה להצלחה.
הפופולריות של הסוגה דעכה באופן ניכר לאחר שנות ה-80, אך במהלך העשור השני של המאה ה-21, נוצרה ההתעניינות מחודשת בסוגה בקרב דור חדש של מאזינים מכל רחבי העולם בזכות האינטרנט ופלטפורמות מקוונות כמו יוטיוב.
אמני סיטי פופ בולטים

מריה טקאוצ'י
טאטסורו יאמשיטה (אנ')
טושיקי קדומאטסו (אנ')
אנרי (אנ')
הערות שוליים

↑  Aoki, Ryotaro (5 ביולי 2015). "City pop revival is literally a trend in name only". The Japan Times. {{cite web}}:  (עזרה)
↑  Arcand, Rob; Goldner, Sam (24 בינואר 2019). "The Guide to Getting Into City Pop, Tokyo's Lush 80s Nightlife Soundtrack". vice.com. Vice. נבדק ב-22 באוקטובר 2019. {{cite web}}:  (עזרה)
↑  Kim, Joshua Minsoom (2 ביוני 2020). "Pacific Breeze 2: Japanese City Pop, AOR & Boogie 1972-1986". Pitchfork. {{cite web}}:  (עזרה)
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
נתח תדרים

נתח תדרים מ-2005
מנתח תדרים (באנגלית: Spectrum Analyzer) הוא מכשיר מדידה חשמלי המודד את ההספק של אות חשמלי. במצב העבודה העיקרי של המכשיר, הוא מציג סדרה של מדידות הספק, שכל אחת מהן חושבה בתחום תדרים צר שהמפעיל הגדיר. כך מוצג ניתוח של ההספק שמכיל האות בתחום רחב של תדירויות. המכשיר גם יכול להמיר למדידה אלקטרונית גלים מסוגים אחרים, כגון: גלים אקוסטיים וגלים אופטיים, באמצעות המרה מתאימה.
קיים גם נתח תדרים אופטי, המציג את ספקטרום האות הנמדד תוך שימוש בטכניקות מדידה אופטיות ישירות, כגון מונוכרומטור (מסנן אורכי גל). בתצוגת נתח התדרים מופיעה התדירות בציר האופקי, והאמפליטודה של ההספק מופיעה בציר האנכי.
היסטוריה

נתחי התדרים הראשונים, אשר הומצאו בשנות ה-60 של המאה ה-20, נשלטו באופן אנלוגי. לאחר הגילוי של טרנספורם פורייה המהיר (FFT) ב-1965, הוצגו ב-1967 נתחי התדרים הראשונים אשר היו מבוססים על ה-FFT.
בשנות ה-10 של המאה ה-21 קיימים שלושה סוגים בסיסיים של נתחי תדרים: נתח תדרים הנשלט אנלוגית, נתח אותות וקטורים, ונתח זמן אמת.